Üks oluline erisus ERRi ja erakapitalil põhinevate ajakirjandusorganisatsioonide vahel on see, et valimiskampaania  kajastamise perioodil ei saa kandideerivad isikud tegutseda ERR-is saatejuhtide, kommentaatorite ega reporteritena. Selle sätte mõte on tagada kandidaatidele võimalikult võrdsed võimalused. Kui ERRi püsikommentaator või kandideeriv ajakirjanik saaks kampaania ajal oma tegevust jätkata, annaks see nendele kandidaatidele eelise teiste ees, kellel pidev meediaesinemise võimalus puudub.